smcproject/ml-wiki-sentences huggingface dataset:
വടക്കാഞ്ചേരി (22 കി.മീ) സമീപപ്രദേശങ്ങളിൽ നിന്നുള്ള ദൂരം കിലോമീറ്ററിൽ കുന്നംകുളം പട്ടണത്തിൻറെ ചെറിയൊരു രൂപരേഖ എറണാകുളം - 85 കിലോമീറ്റർ തെക്ക് തൃശ്ശൂർ - 23 കിലോമീറ്റർ തെക്കുകിഴക്ക് ചങ്ങരംകുളം - 16 കിലോമീറ്റർ വടക്കുപടിഞ്ഞാറ് എടപ്പാൾ - 22 കിലോമീറ്റർ വടക്കുപടിഞ്ഞാറ് കുറ്റിപ്പുറം - 31 കിലോമീറ്റർ വടക്കുപടിഞ്ഞാറ് കോഴിക്കോട് - 105 കിലോമീറ്റർ വടക്കുപടിഞ്ഞാറ് ഗുരുവായൂർ - 8 കിലോമീറ്റർ തെക്കുപടിഞ്ഞാറ് ചാവക്കാട് - 11 കിലോമീറ്റർ തെക്കുപടിഞ്ഞാറ് കൂറ്റനാട് - 15 കിലോമീറ്റർ വടക്ക് പട്ടാമ്പി - 25 കിലോമീറ്റർ വടക്ക് വടക്കാഞ്ചേരി - 21 കിലോമീറ്റർ കിഴക്ക് പ്രശസ്തരായ സ്വദേശികൾ മണക്കുളം മുകുന്ദ രാജ കാണിപ്പയ്യൂർ ശങ്കരൻ നമ്പൂതിരിപ്പാട് സി. വി. ശ്രീരാമൻ വി. കെ. ശ്രീരാമൻ സി.പി. ജോൺ കെ. സി. വർഗ്ഗീസ് (കുന്നംകുളം യേശുദാസ്) തൃശ്ശൂർ സി. രാജേന്ദ്രൻ തൃശ്ശൂർ സി. നരേന്ദ്രൻ മാധവൻ അയ്യപ്പത്ത് കാണിപ്പയ്യൂർ കൃഷ്ണൻ നമ്പൂതിരിപ്പാട് കാണിപ്പയ്യൂർ നാരായണൻ നമ്പൂതിരിപ്പാട് ഇതും കാണുക കുന്നംകുളം മുനിസിപ്പാലിറ്റി കുന്നംകുളം നിയമസഭാമണ്ഡലം കുന്നംകുളത്തെ കാവടി കേസ് അവലംബം പുറത്തേക്കുള്ള കണ്ണികൾ Kunnamkulam എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കുന്നംകുളത്തിന്റെ വെബ്സൈറ്റ് Archived 2010-03-28 at the Wayback Machine കുന്നംകുളത്തിന്റെ വെബ്സൈറ്റ് കുന്നംകുളത്തിന്റെ ഭൂപടം http://www.kunnamkulammunicipality.in/ Archived 2014-12-20 at the Wayback Machine
മൂഴിക്കുളം ശാല ജൈവ ഗ്രാമം ഇംഗ്ലീഷ് വിലാസം https://ml.wikipedia.org/wiki/Moozhikkulam_Sala
ഗ്രാമീണ സർവ്വകലാശാല എന്ന ആശയത്തെ അടിസ്ഥാനമാക്കി എറണാകുളം ജില്ലയിൽ, തൃശൂർ ജില്ലയുമായി അതിരുപങ്കിടുന്ന പാറക്കടവ് ഗ്രാമ പഞ്ചായത്തിലെ മൂഴിക്കുളത്തുള്ള ഒരു ജൈവ ഗ്രാമമാണു് മൂഴിക്കുളം ശാല ജൈവ ഗ്രാമം .
ചാലക്കുടി പുഴയുടെ തീരത്ത് 2.40 ഏക്കറിലായി വ്യാപിച്ചുകിടക്കുന്ന മൂഴിക്കുളം ശാലയുടെ ജൈവ ഗ്രാമത്തിൽ  പ്രകൃതിസൌഹൃദമായി നിർമ്മിച്ച 23 നാലുകെട്ടുകളും 29 ഒറ്റമുറി വീടുകളുമുണ്ട്.
അഞ്ച് സെന്റ് ഭൂമിയിൽ നാലുകെട്ടും ഒരു സെന്റ് ഭൂമിയിൽ ഒറ്റമുറിവീടുകളുമാണു് പണിതിരിക്കുന്നത്.
ഒറ്റമുറി വീട് പദ്ധതി
വിദ്യാകേന്ദ്രങ്ങളുടെ മാതൃകയിൽ പഠനങ്ങളും അന്വേഷണങ്ങളും അടിസ്ഥാനമാക്കി പരിസ്ഥിതി, പൈതൃകസംരക്ഷണ പ്രവർത്തനങ്ങൾ സമകാലികമായി നടത്തുക എന്നതാണു് ശാല നിർമ്മിക്കതിലുള്ള ലക്ഷ്യം.
പി ആർ പ്രേംകുമാർ, പ്രദീപ് മൂഴിക്കുളം, ശ്രീനി വാസുദേവ്, ജർളി, വൈക്കം മുരളി, പരേതനായ രവീന്ദ്രൻ തുടങ്ങിയവരുടെ ആലോചനയിൽനിന്നാണ് ജൈവ ഗ്രാമത്തിന്റെ തുടക്കം.
മതിലുകളില്ലാത്ത, രാസവളങ്ങളും കീടനാശിനികളും പ്രവേശിപ്പിക്കാൻ പാടില്ലാത്ത, ടാറിങ്ങ് ചെയ്യാത്ത, തേയ്ക്കാത്ത, അഞ്ചുസെന്റിൽ പണിയാവുന്ന രീതിയിലാണു് ഗ്രാമം തയ്യാറാക്കിയിരിക്കുന്നത് പ്രകൃതിവിരുദ്ധവും ജൈവവിരുദ്ധവുമായ ഒരുപാട് നിയമങ്ങൾക്കുള്ളിലാണ് നമ്മുടെ വാസം എന്ന തിരിച്ചറിവാണ് ഇതിലേക്ക് നയിച്ചത് എന്നു് തുടക്കക്കാർ അഭിപ്രായപ്പെടുന്നു.
നാല്‌കെട്ട് അവലംബം http://www.deshabhimani.com/special/latest-news/520423 Archived 2021-06-17 at the Wayback Machine
ഫീനിക്ക്സ് (പുരാണം) This article does not cite any sources .
Find sources: "ഫീനിക്ക്സ്" പുരാണം – news · newspapers · books · scholar · JSTOR ( Learn how and when to remove this message ) A phoenix depicted in a book of legendary creatures by FJ Bertuch (1747–1822)
ഈജിപ്ഷ്യൻ, ഗ്രീക്ക്, ജാപനീസ്, ഇറ്റാലിയൻ പേർഷ്യൻ പുരാണങ്ങളിലും ഐതിഹ്യങ്ങളിലും പരാമർശിക്കപ്പെട്ട പക്ഷിയാണ് ഫീനിക്സ് പക്ഷി.
പുനരുത്ഥാനത്തിൻ്റെയും ഐശ്വര്യതതിൻ്റേയും സമ്പത്തിൻ്റെയും പ്രതീകമാണ് ഈ പക്ഷി.
പ്രതിനിധീകരണം
സ്വന്തം ചാരത്തിൽ നിന്ന് പുനർജനിക്കാൻ കഴിവുള്ള ഒരു പക്ഷിയുടെ കഥയാണ് ഫീനിക്സ് പക്ഷിയുടെ ഇതിഹാസം പറയുന്നത്.
അഗ്നി സൃഷ്ടിച്ച മരണം, പുനരുത്ഥാനം, അമർത്യത, സൂര്യൻ എന്നിവയുടെ സാർവത്രിക പ്രതീകമാണിത്.
ഒരു ജീവിയേയും ഉപദ്രവിക്കാതെ മഞ്ഞുവീഴ്ചയിൽ മാത്രം ജീവിക്കുന്നു ഫീനിക്സ് പക്ഷിയുടെ ഐതിഹ്യം
ഈജിപ്ഷ്യൻ ഐതീഹ്യങ്ങൾ പ്രകാരം 500 വർഷത്തോളം ആയുസ്സുള്ള ചാരത്തിൽ നിന്നും മഹത്വത്തോടെ പറന്നുയരുന്ന അൽഭുത ജീവി.
ആയിരത്തി നാനൂറ്റി അറുപതുവർഷത്തെ ഇടവേളകളിലാണ് ഇത് കാണപ്പെടുന്നതെന്ന് ചിലർ കരുതുന്നു.
നേർത്ത കാലുകളുള്ള കഴുകന് സമാനമായതും ആകർഷകമായ ചിറകുള്ളതും, ഉയരുന്ന സൂര്യനോടും തീയോടും ബന്ധപ്പെട്ട നിറങ്ങൾ, ചുവപ്പ്, ധൂമ്രനൂൽ, മഞ്ഞ നിറങ്ങളിൽ ഇത് കാണപ്പെടുന്നു.
കഴുത്തിൽ തിളക്കമുള്ള തൂവലുകൾ ഉണ്ട്, ശരീരത്തിന്റെ ബാക്കി ഭാഗങ്ങൾ ധൂമ്രവസ്ത്രമാണ്, നീലനിറത്തിലുള്ള വാൽ ഒഴികെ, നീളമുള്ള തൂവലുകൾ പിങ്ക് കലർന്ന നിറത്തിൽ വിഭജിച്ചിരിക്കുന്നു, തൊണ്ട ഒരു ചിഹ്നത്താൽ അലങ്കരിച്ചിരിക്കുന്നു, തലയിൽ പേനകളാൽ അലങ്കരിച്ചിരിക്കുന്നു.
ചില കലാപരമായ പ്രാതിനിധ്യങ്ങളിൽ അതിനെ ചുറ്റിപ്പറ്റിയുള്ള ഒരു തരം ഓറിയോൾ അതിനെ ആകാശത്ത് പ്രകാശിപ്പിക്കുന്നു, മിക്ക ചിത്രങ്ങളിലും നീലക്കണ്ണുകളും നീലക്കല്ലുകൾ പോലെ തിളങ്ങുന്നു.
ഫീനിക്സ് പക്ഷിയും അശോക ചക്രവർത്തിയും
ഇന്ത്യയിലെ അശോക ചക്രവർത്തിയുടെ കലിംഗ യുദ്ധ വിജയത്തിനും ഒരു ഫീനിക്സ് കഥ പറയാനുണ്ട്.
കലിംഗ യുദ്ധത്തിന്റെ വിജയത്തിനായി, തന്റെ സമകാലികനായിരുന്ന ചൈനീസ് ജിൻ രാജവംശത്തിലെ ഒരു രാജാവിൽ നിന്നും അശോക ചക്രവർത്തി വിജയത്തിന്റെ പ്രതീകമായ ഫീനിക്സിന്റെ ചിത്രം വരുത്തിയിരുന്നു എന്ന കഥയാണ് അശോക ചക്രവർത്തിയെയും ഫീനിക്സിനെയും ബന്ധിപ്പിക്കുന്നത്.
ചൈനീസ് പുരാണം
മരണമില്ലാത്ത ഫീനിക്സ് പക്ഷി വിജയവും പ്രശസ്തിയും അംഗീകാരവും നേടിത്തരുമെന്നാണ് ചൈനീസ് വിശ്വാസം.
പുരാതനകാലത്ത് ചൈനീസ് രാജവംശത്തിലുള്ളവർക്ക് മാത്രമേ ഫീനിക്സ് പക്ഷിയുടെ ചിഹ്നങ്ങൾ ധരിക്കാൻ അവകാശമുണ്ടായിരുന്നുള്ളൂ
ശക്തിയുടെ പ്രതീകമായ ഫീനിക്സ് പക്ഷിയുടെ പ്രതിരൂപം സൂക്ഷിക്കുന്നതിലൂടെ ഏത് ദുർഘട ഘട്ടങ്ങളെയും അതിജീവിക്കാനുള്ള മനോധൈര്യവും ഉന്നതിയിലേക്കും പ്രശസ്തിയിലേക്കും നടന്നു കയറാനുള്ള കഴിവും സ്വായത്തമാവുമെന്നാണ് ഫെംഗ്ഷൂയി വിദഗ്ധർ അഭിപ്രായപ്പെടുന്നത്.
നന്ദിയുടെയും വിശ്വാസത്തിന്റെയും സദ്‌ഗുണത്തിൻറെയും കൃപയുടെയും ശക്തിയുടെയും സമൃദ്ധിയുടെയും പ്രതീകമായാണ് പുരാതന ചൈനീസ് ജനത അത് ഫീനിക്സ് പക്ഷിയെ കണ്ടിരുന്നത്.
സൂര്യന്റെ പക്ഷി, അസീറിയ, അറേബ്യ, ഗംഗ, ദീർഘനാളത്തെ പക്ഷി, ഈജിപ്ഷ്യൻ ബെനു, നേറ്റീവ് അമേരിക്കൻ തണ്ടർബേർഡ്, റഷ്യൻ ഫയർബേർഡ്, ചൈനീസ് ഫാങ് ഹുവാങ്, എന്നിങ്ങനെ വിളിക്കുന്നു.
മെനൊരാ ഇംഗ്ലീഷ് വിലാസം https://ml.wikipedia.org/wiki/Menorah_(Temple) യെരുശലേമിലെ യഹൂദദേവാലയത്തിലുണ്ടായിരുന്ന മെനൊരായുടെ ഒരു പുനർനിർമ്മിതി
യഹൂദജനതയുടെ ദൈവാരാധാവിധിയുമായി ബന്ധപ്പെട്ട, ഏഴു ശാഖകളുള്ള സ്വർണ്ണനിർമ്മിതമായ വിളക്കുതണ്ടാണ്‌ മെനൊരാ .
ഈജിപ്തിൽ നിന്ന്  "വാഗ്ദത്ത"-ദേശത്തേയ്ക്കുള്ള പ്രയാണത്തിന്റെ വർഷങ്ങളിൽ മരുഭൂമിയിൽ യഹൂദജനതയുടെ ആരാധനയ്ക്കായി ജനനേതാവ് മോശ തായ്യാറാക്കിയ വഹനീയമായ ദൈവകൂടാരത്തിലും പിന്നീട് യെരുശലേമിലെ യഹൂദദേവാലയത്തിലും അത് ഉപയോഗിച്ചിരുന്നതായി കരുതപ്പെടുന്നു.
ശുദ്ധമായ പുത്തൻ ഒലിവെണ്ണ അതിലെ വിളക്കുകളിൽ എരിഞ്ഞിരുന്നു.
പുരാതനകാലം മുതൽ യഹൂദമതത്തിന്റെ പ്രതീകമായിരുന്ന മെനൊരാ ആധുനിക ഇസ്രായേൽ രാജ്യത്തിന്റെ ദേശീയ ചിഹ്നം കൂടിയാണ്‌‌.
ഒരു അടിസ്ഥാനവും ഏഴു ശാഖകളുള്ള തണ്ടുമായി ശുദ്ധസ്വർണ്ണത്തിലായിരുന്നു മെനൊരാ നിർമ്മിച്ചിരുന്നത്.
ഇടത്തും വലത്തുമുള്ള മുമ്മൂന്നു ശാഖകൾ വളഞ്ഞ് നടുവിലെ ശാഖയുടെ ഉയരത്തിനൊപ്പം എത്തിനിന്നിരുന്നു.
മെനൊരായുടെ രൂപം ദൈവം മോശക്ക് വെളിപ്പെടുത്തിയതായി പറയുന്ന എബ്രായ ബൈബിൾ അതിന്റെ നിർമ്മാണരീതി ഇങ്ങനെ വിവരിക്കുന്നു
തങ്കം കൊണ്ട് ഒരു നിലവിളക്ക് നീ ഉണ്ടാക്കണം.
അതിന്റെ ചുവടും തണ്ടും സ്വർണ്ണത്തകിട് അടിച്ചു പണിതതായിരിക്കണം.
പുഷ്പപുടങ്ങളും മകുടങ്ങളും പൂക്കളും അതിനോടു ചേർന്ന് ഒന്നായിരിക്കണം.
മൂന്നു ശാഖ വീതം രണ്ടു വശത്തേയ്ക്കുമായി വിളക്കുതണ്ടിന്‌ ആറു ശാഖ ഉണ്ടായിരിക്കണം.
നിലവിളക്കിൻ തണ്ടിൽ നിന്നു പുറപ്പെടുന്ന ആറുശാഖ ഓരോന്നിലും ബദാം പൂവിന്റെ ആകൃതിയിൽ ഉള്ള മൂന്നു പുഷ്പപുടവും അതിൽ ഓരോന്നിലും പൂക്കളും മൊട്ടുകളും ഉണ്ടായിരിക്കണം.
വിളക്കുതണ്ടിൽ തന്നെ മൊട്ടുകളും പൂക്കളും ഉള്ളതും ബദാം പൂപോലെ ഉള്ളതും ആയ നാലു പുഷ്പപുടം ഉണ്ടായിരിക്കണം.
മൂന്നു ജോഡി ശാഖകളുടേയും ചുവട്ടിൽ ഓരോ പൂമൊട്ട് ഉണ്ടായിരിക്കണം.
പൂമൊട്ടുകളും ശാഖകളും ചേർത്ത് ഒറ്റക്കഷണമായി തങ്കത്തിൽ അടിച്ചു പണിതിരിക്കണം.
നീ ഏഴു ദീപം ഉണ്ടാക്കണം.
മുൻഭാഗത്തു വെളിച്ചം കിട്ടത്തക്കവിധത്തിൽ വേണം ദീപങ്ങൾ പിടിപ്പിക്കാൻ.
കരിനീക്കികളും അവയ്ക്കുള്ളിലെ പാത്രങ്ങളും തങ്കം കൊണ്ടുള്ളതായിരിക്കണം.
ഒരു താലന്തു തങ്കം വേണം ഉപകരണങ്ങളടക്കം ഇവയെല്ലാം ഉണ്ടാക്കുവാൻ.
പർ‌വതത്തിൽ വച്ചു ഞാൻ നിനക്കു കാണിച്ചു തന്ന മാതൃകയിൽ ഇവ ഉണ്ടാക്കാൻ ശ്രദ്ധിക്കുക.
മദ്ധ്യയുഗങ്ങളിലെ യഹൂദചിന്തകൻ മൈമോനിഡിസ് (ക്രി.വ.1135-നും 1204) വരച്ച മെനൊരായുടെ രൂപം
മെനൊരായുടെ ശാഖകളെ അർദ്ധവൃത്തത്തിൽ ചിത്രീകരിക്കുക പതിവാണ്‌.
എന്നാൽ  മദ്ധ്യയുഗങ്ങളിലെ യഹൂദചിന്തകരായ രാശിയും മൈമോനിഡിസും , അവയെ നേർക്കുനേരുള്ളവയായി കണ്ടെന്ന് മൈമോനിഡിസിന്റെ പുത്രൻ അവ്രാഹം പറയുന്നു.
മറ്റു യഹൂദചിന്തകന്മാരൊന്നും ഇക്കാര്യത്തിൽ അഭിപ്രായം രേഖപ്പെടുത്തിയിട്ടില്ല.
മെനോരാ നേരിൽ കണ്ടിട്ടുള്ള ചിത്രകാരന്മാരുൾപ്പെടെയുള്ളവർ അവശേഷിപ്പിച്ചിട്ടുള്ള പുരാവസ്തുസംബന്ധമായ തെളിവുകൾ പിന്തുടർന്നാൽ, അതിന്റെ ശാഖകൾ നേർക്കുള്ളവയോ അർദ്ധവൃത്തമോ ആയിരുന്നില്ലെന്നും വർത്തുളമായിരുന്നെന്നും(elliptical) അനുമാനിക്കേണ്ടി വരും.
മെനൊരായുടെ ആകൃതി, പലസ്തീനയിൽ കാണാറുള്ള സാൽ‌വിയ പലസ്തീന എന്ന ചെടിയുടെ രൂപത്തെ അനുസ്മരിപ്പിക്കുമെന്ന് ചൂണ്ടിക്കാണിക്കപ്പെട്ടിട്ടുണ്ട്.
പുറപ്പാടിന്റെ പുസ്തകത്തിലെ മെനൊരാ വിവരണത്തിലെ സസ്യസംബന്ധിയായ ബിംബങ്ങൾ ഉല്പത്തി പുസ്തകത്തിലെ (botanical motifs) ജീവന്റെ വൃക്ഷത്തെ അനുസ്മരിപ്പിച്ചേക്കാമെന്ന് ഓക്സ്ഫോർഡ് ബൈബിൾ സഹായി പറയുന്നു ഉപയോഗം
മെനൊരായിലെ വിളക്കുകൾ ദിവസേന ശുദ്ധവും ആശീർ‌വദിക്കപ്പെട്ടതുമായ ഒലിവെണ്ണയിൽ കത്തിച്ചിരുന്നു.
പുറപ്പാടിന്റെ പുസ്തകം അനുസരിച്ച് പ്രദോഷം മുതൽ പ്രഭാതം വരെയാണ്‌ അവ കത്തിക്കേണ്ടിയിരുന്നത്.
റോമൻ-യഹൂദചരിത്രകാരനായ ഫ്ലാവിയസ് ജോസഫിന്റെ സാക്ഷ്യം അനുസരിച്ച്, മെനൊരായിലെ ഏഴു വിളക്കുകളിൽ മൂന്നെണ്ണം പകലും കത്തിച്ചിരുന്നു; എന്നാൽ യഹൂദരുടെ താൽമുദിൽ പറയുന്നത് പടിഞ്ഞാറേ അറ്റത്ത്,  ദേവാലയത്തിലെ അതിവിശുദ്ധസ്ഥലത്തിനോട്(Holy of Holies) ചേർന്നുവരുന്ന വിളക്കു മാത്രമേ പകൽ കത്തിച്ചിരുന്നുള്ളു എന്നാണ്‌.
ആ വിളക്കിനെ, അതിന്റെ സ്ഥാനം കണക്കിലെടുത്ത് പശ്ചിമദീപം( നെർ ഹമാരവി - Western lamp) എന്നു വിളിച്ചിരുന്നു.
എബ്രായ ബൈബിളിലെ ശമൂവേലിന്റെ ഒന്നാം പുസ്തകത്തിലെ ഒരു വാക്യം പിന്തുടർന്ന് , അതിനെ ദൈവദീപം( നെർ ഇലോഹിം - lamp of God) എന്നും വിളിച്ചിരുന്നു.
ചരിത്രം റോമിൽ തീത്തൂസിന്റെ വിജയഘോഷയാത്രയിൽ പ്രദർശിക്കപ്പെടുന്ന മെനൊരാ - റോമിലെ തീത്തൂസിന്റെ കമാനത്തിലെ(arch of Titus) ചിത്രീകരണം
ആദ്യത്തെ മെനൊരാ മരുഭൂമിയിലെ വഹനീയമായ ദൈവകൂടാരത്തിനു വേണ്ടി നിർമ്മിക്കപ്പെട്ടതായിരുന്നു.
വാഗ്ദത്തഭൂമിയിലേയ്ക്ക് പ്രവേശിക്കാൻ ഇസ്രായേൽക്കാർ യോർദ്ദാൻ നദി കടക്കുമ്പോൾ അത് അവർക്കൊപ്പം ഉണ്ടായിരുന്നതായി ബൈബിൾ പറയുന്നു.
ദൈവകൂടാരം ഇസ്രായേലിലെ ശിലോയിൽ സ്ഥാപിക്കുമ്പോഴും മെനോരാ അതിൽ  ഉണ്ടായിരുന്നതായി സൂചനയുണ്ട്.
എന്നാൽ ഇസ്രായേൽക്കാരുടെ ഒടുവിലത്തെ ന്യായാധിപനായ ശമൂവേലിന്റെയും ആദ്യത്തെ രാജാവായ സാവൂളിന്റേയും കാലത്ത് സാക്ഷ്യപേടകം പലയിടങ്ങളിലും മാറ്റപ്പെട്ടിരുന്നതായി പറയുമ്പോൾ മെനൊരാ പരാമർശിക്കപ്പെടുന്നില്ല.
സോളമന്റെ ദേവാലയത്തിന്റെ വിവരണത്തിലും, പുതിയതായി  നിർമ്മിക്കുന്ന പത്തു വിളക്കുതണ്ടുകളെക്കുറിച്ചല്ലാതെ, മെനൊരായെക്കുറിച്ച് പരാമർശമില്ല പിന്നീട് ദേവാലയം നശിപ്പിച്ച ബാബിലോണിയൻ സൈന്യം ഈ പത്തു വിളക്കുതണ്ടുകളെ ബാബിലോണിലേയ്ക്കു കൊണ്ടുപോയതായി എബ്രായ ബൈബിളിലെ ജെറമിയായുടെ പുസ്തകത്തിൽ പറയുന്നു.
ബാബിലോണിലെ പ്രവാസത്തിനു ശേഷം ദേവാലയത്തിന്റെ പുനസ്ഥാപനാവസരത്തിലും ദേവാലയത്തിലെ പാത്രങ്ങളല്ലാതെ, മെനൊരായോ പത്തു വിളക്കുകാലുകളോ ബാബിലോണിൽ നിന്ന് തിരികെ കൊണ്ടുവന്നതായി പറയുന്നില്ല.
169-ൽ ദേവാലയത്തിന്റെ പവിത്രതയെ ലംഘിച്ച യവനരാജാവ് അന്തിയോക്കസ് എപ്പിഫാനസ് നാലാമൻ മെനൊരാ എടുത്തുകൊണ്ടുപോയതായി പഴയനിയമത്തിലെ അപ്പോക്രിഫൽ ഗ്രന്ഥമായ മക്കബായരുടെ ഒന്നാം പുസ്തകം പറയുന്നതിൽ നിന്ന് പുനർനിർമ്മിതമായ ദേവാലയത്തിൽ മെനൊരാ ഉണ്ടായിരുന്നെന്ന് കരുതാം.
അന്തിയോക്കസിനെതെരായുള്ള യഹൂദരുടെ വിജയകരമായ ചെറുത്തു നില്പിനെ തുടർന്ന് നടന്ന ദേവാലയത്തിന്റെ പുനർപ്രതിഷ്ഠയുടെ അവസരത്തിൽ, മക്കബായ നേതാവായ യൂദാ ദേവാലയത്തിന്‌ പുതിയ മെനൊരാ നൽകി.
യെരുശലേമിൽ ഇസ്രായേലിന്റെ പാർലമെന്റായ കെന്നെസെറ്റിനു മുൻപിലുള്ള മെനൊരാ മാതൃക
70-ൽ യഹൂദരുടെ ദേവാലയം നശിപ്പിച്ച റോമൻ സൈന്യാധിപൻ തീത്തൂസിന്റെ സൈന്യം മെനൊരാ എടുത്തുകൊണ്ടുപോയെന്നും റോമിലെ തീത്തൂസിന്റെ വിജയഘോഷയാത്രയിൽ അത് പ്രദർശിപ്പിച്ചെന്നും ഒന്നാം നൂറ്റാണ്ടിലെ റോമൻ-യഹൂദചരിത്രകാരൻ ജോസെഫസ് പറയുന്നു.
തുടർന്ന് റോമിൽ സൂക്ഷിച്ചിരുന്ന മെനൊരാ ക്രി.
455-ൽ റോം കൊള്ളയടിച്ച വാൻഡൽ സൈന്യം പിടിച്ചെടുത്ത് അവരുടെ തലസ്ഥാനമായിരുന്ന കാർത്തേജിലേയ്ക്ക് കൊണ്ടുപോയിരിക്കാമെന്നും അനുമാനമുണ്ട്.
മെനൊരയുടെ ഇന്നു ലഭ്യമായ ചിത്രീകരണങ്ങളിൽ ഏറ്റവും പുരാതനമായത്, ക്രിസ്തുവർഷം 70-ലെ യഹൂദകലാപത്തിനെതിരെ സേനാധിപനായ തീത്തൂസിന്റെ നേതൃത്വത്തിൽ റോമൻ സൈന്യം നേടിയ വിജയത്തിന്റേയും ദേവാലയം നശിപ്പിച്ചതിന്റേയും സ്മരണയ്ക്കായി റോമിൽ സ്ഥാപിച്ചിരിക്കുന്ന തീത്തൂസിന്റെ കമാനം(Arch of Titus) എന്ന സ്മാരകത്തിലുള്ളതാണ്‌‌.
എന്നാൽ റോമൻ സൈന്യം മെനൊരാ എടുത്തുകൊണ്ടുപോയെന്ന കഥ ചോദ്യം ചെയ്യപ്പെട്ടിട്ടുമുണ്ട്.
തീത്തൂസിന്റെ കമാനത്തിൽ മെനോരയുടേതായി കൊടുത്തിട്ടുള്ള ചിത്രത്തിൽ ആ വിളക്കിന്‌ അഷ്ടകോണാകൃതിയുള്ള ഇരട്ട അടിസ്ഥാനമാണുള്ളതെന്നും എല്ലാ യഹൂദസ്രോതസ്സുകളിലും പുരാവസ്തുസൂചനകളിലുമുള്ള മെനോരാ മൂന്നു കാലുകളിൽ ഉറപ്പിച്ചിട്ടുള്ളതായിരുന്നെന്നും ചൂണ്ടിക്കാണിക്കപ്പെട്ടിട്ടുണ്ട്.
ഒന്നാം നൂറ്റാണ്ടു മുതലുള്ള ശവകൂടീരങ്ങളിലും സ്മാരകങ്ങളിലും, യഹൂദമതത്തിന്റെ പ്രതീകമായി ഏഴു ശാഖകളുള്ള മെനോരയുടെ ചിത്രം കാണാം.
ആധുനിക ഇസ്രായേൽ രാഷ്ട്രത്തിന്റെ ദേശീയചിഹ്നങ്ങളിൽ ഒന്നാണ്‌ മെനൊരാ.
മെനൊരായെ സാർ‌വലൗകികമായ ജ്ഞാനോദയത്തിന്റെ ചിഹ്നമായും കണക്കാക്കാറുണ്ട്.
മദ്ധ്യശാഖയോട് ചാഞ്ഞുനിൽക്കുന്ന അതിന്റെ ആറുശാഖകൾ, ദൈവവെളിച്ചത്തെ ആശ്രയിച്ചുനിൽക്കുന്ന മനുഷ്യജ്ഞാനത്തിന്റെ ശാഖകളെ പ്രതിനിധീകരിക്കുന്നതായി കരുതപ്പെടുന്നു.
ആറു ശാഖകൾ ലോകസൃഷ്ടിയുടെ ആറുദിവസങ്ങളേയും, മദ്ധ്യശാഖ വിശ്രമത്തിന്റെ വിശുദ്ധദിനമായ സാബത്തിനേയും പ്രതിനിധീകരിക്കുന്നതായി മറ്റൊരു വ്യാഖ്യാനവുമുണ്ട്.
വിശുദ്ധമലയായ ഹോരേബിൽ ലഭിച്ച ദൈവദർശനത്തിൽ മോശ കണ്ട ജ്വലിക്കുന്ന മുൾച്ചെടിയുടെ പ്രതീകമായും മെനൊര കണക്കാക്കപ്പെടാറുണ്ട്.
ഒരു താലന്ത് 44 കിലോഗ്രാമിനു തുല്യമാണ്‌ അവലംബം 1 2 3 {{ cite book }} : Check | isbn= value: length ( help ) ↑ പുറപ്പാടിന്റെ പുസ്തകം 25:31-40 ↑ Exodus 25:32 ↑ Commentary on Exodus, ch 7 ↑ See Likutei Sichot vol 21 pp 168-171 ↑ Mandel, Seth The shape of the Menorah of the Temple Archived 2018-01-15 at the Wayback Machine Avodah Mailing List, Vol 12 Num 65 ↑ JTS Taste of Torah commentary, 18 June 2005 Archived 2010-05-27 at the Wayback Machine 1 2 3 Menorah, Oxford Companion to the Bible(പുറം 512) ↑ പുറപ്പാടിന്റെ പുസ്തകം 27:21 ↑ 1 ശമൂവേൽ 3:3 "ദൈവത്തിന്റെ വിളക്ക് അണഞ്ഞിരുന്നില്ല".
↑ 1 ദിനവൃത്താന്തം  4:7 ↑ ജെറമിയായുടെ പുസ്തകം 52:19 ↑ എസ്രാ 1:9-10 ↑ 1 മക്കബായർ 10:3 ↑ 1 മക്കബായർ 4:49-50, 2 മക്കബായർ 10:3 ↑ Edward Gibbon: The History of the Decline and Fall of the Roman Empire Archived 2008-01-03 at the Wayback Machine (Volume 7: Chapter XLI.  From the Online Library of Liberty. The J. B. Bury edition, in 12 volumes.) ↑ പുറപ്പാടിന്റെ പുസ്തകം മൂന്നാം അദ്ധ്യായം
എ. അച്യുതൻ ഇംഗ്ലീഷ് വിലാസം https://ml.wikipedia.org/wiki/A.
പരിസ്ഥിതി പ്രവർത്തകനും എഞ്ചിനീയറുമാണ് ഡോ.എ. അച്യുതൻ. ' പരിസ്ഥിതിപഠനത്തിന് ഒരാമുഖം ' എന്ന കൃതിക്ക് കേരള സാഹിത്യ അക്കാദമിയുടെ  2014 ലെ വൈജ്ഞാനിക സാഹിത്യത്തിനുള്ള  പുരസ്കാരം  ലഭിച്ചു.
കേരള ശാസ്ത്ര സാഹിത്യ പരിഷത്തിന്റെ പ്രവർത്തകനായിരുന്നു.
ഇരിഞ്ഞാലക്കുടക്കടുത്തുള്ള അവിട്ടത്തൂരിൽ 1933 ഏപ്രിൽ 1ന് ജനനം.
അവിട്ടത്തൂരിൽ സബ് രജിസ്ട്രാർ ആയിരുന്ന ഇക്കണ്ടവാര്യരും മാധവി വാരസ്യാരുമാണ് മാതാപിക്കൾ.
2022 ഒക്ടോബർ 10 ന് കോഴിക്കോട് ബിലാത്തിക്കുളത്തുള്ള വസതിയിൽവച്ച് നിര്യാതനായി.
ഭാര്യ: സുലോചന.
മക്കൾ: ഡോ. അരുൺ (കാനഡയിൽ വി.എൽ.എസ്.ഐ. ഡിസൈൻ എൻജിനീയർ), ഡോ. അനുപമ എ. മഞ്ജുള (മഞ്ചേരി ഗവ. മെഡിക്കൽ കോളേജിലെ പാത്തോളജി വകുപ്പിൽ അസോസിയേറ്റ് പ്രൊഫസർ).
സഹോദരങ്ങൾ: സത്യഭാമ (തൃശൂർ), ഡോ. എ. ഉണ്ണികൃഷ്ണൻ (നാഷണൽ ഫിസിക്കൽ ഓഷ്യാനോഗ്രാഫി ലാബ് ഡയറക്ടർ) മറ്റു ചുമതലകൾ
കേന്ദ്ര ശാസ്ത്രസാങ്കേതിക വകുപ്പ്, യു.ജി.സി., കേരള സംസ്ഥാന പ്ലാനിങ് ബോർഡ് എന്നിവയുടെ വിദഗ്ധ സമിതികളിലും വിവിധ സർവകലാശാലകളിലെ ബോർഡ് ഓഫ് സ്റ്റഡീസ്, ഫാക്കൽറ്റി, അക്കാദമിക് കൗൺസിൽ എന്നിവയിലും അംഗമായിരുന്നു.
കേരള ശാസ്ത്രസാഹിത്യ പരിഷത്തിന്റെ പ്രസിഡണ്ട്, സെക്രട്ടറി തുടങ്ങിയ ചുമതലകൾ വഹിച്ചിട്ടുണ്ട്.
കൃതികൾ പരിസ്ഥിതിപഠനത്തിന് ഒരാമുഖം ഉയിർനീർ ചക്രങ്ങളുടെ ലോകം മുല്ലപ്പെരിയാറും അന്തർസംസ്ഥാന നദീജല പ്രശ്‌നങ്ങളും കുതിരയില്ലാത്ത വണ്ടി പുരസ്കാരങ്ങൾ കേരള സാഹിത്യ അക്കാദമിയുടെ  2014 ലെ വൈജ്ഞാനിക സാഹിത്യത്തിനുള്ള  പുരസ്കാരം ശാസ്ത്ര സാങ്കേതിക പരിസ്ഥിതി കൗൺസിലിന്റെ പുരസ്കാരം പവനൻ അവാർഡ് അവലംബം https://catalog.kssp.in/books/books-by-author/242 https://www.mathrubhumi.com/news/kerala/noted-environmental-activist-dr-a-achuthan-passes-away-1.7945147
മെഹ്ദി ഹസൻ (ഗായകൻ) ഇംഗ്ലീഷ് വിലാസം https://ml.wikipedia.org/wiki/Mehdi_Hassan
പാകിസ്താനിലെ ഒരു പ്രമുഖ ഗസൽ കലാകാരനാണ്‌ മെഹ്ദി ഹസൻ (ഇംഗ്ലീഷ്: Mehdi Hassan, ഉറുദു: مہدی حسنജൂലൈ 18, 1927 –  13 ജൂൺ 2012)).
ഗസലുകളുടെ ചക്രവർത്തി ("ഷഹൻഷായി ഗസൽ" ഉർദു: شہنشاہ غزل ) എന്ന അപരനാമധേയത്തിലാണ്‌ മെഹ്ദി ഹസൻ അറിയപ്പെടുന്നത്.
റേഡിയോ പാകിസ്താനിലെ സംഗീതപരിപാടികളിലൂടെ പ്രശസ്തിയാർജ്ജിച്ച ഇദ്ദേഹം, സിനിമാസംഗീതത്തിലും വ്യക്തിമുദ്ര പതിപ്പിച്ചു.
1950-കൾ മുതൽ 1980-കളുടെ അവസാനം വരെ സംഗീതരംഗത്ത് മെഹ്ദി ഹസൻ സജീവമായിരുന്നു.
പാകിസ്താൻ സർക്കാരിന്റെ ഹിലാൽ-ഇ-ഇംത്യാസ് , തംഗ-ഇ-ഇംത്യാസ് , പ്രൈഡ് ഓഫ് പെർഫോമൻസ് എന്നീ പുരസ്കാരങ്ങളും, നേപ്പാൾ സർക്കാരിന്റെ ഗൂർഖ ദക്ഷിണ ബാഹു പുരസ്കാരവും ഇദ്ദേഹത്തിനു ലഭിച്ചിട്ടുണ്ട്.
1927-ൽ ഇന്ത്യയിലെ രാജസ്ഥാനിൽ ജനിച്ച ഇദ്ദേഹം ഇന്ത്യ-പാകിസ്താൻ വിഭജനാനന്തരം പാകിസ്താനിലേക്ക് കുടിയേറുകയായിരുന്നു.
രാജകുടുംബാംഗങ്ങളെയും പ്രഭുകുടുംബാംഗങ്ങളെയും സംഗീതം അഭ്യസിപ്പിച്ചിരുന്ന “കലാവന്തി“ എന്നറിയപ്പെട്ടിരുന്ന സംഗീതജ്ഞന്മാരുടെ കുടുംബത്തിലെ പതിനാറാമത്തെ തലമുറയിൽപെട്ടതാണു മെഹ്ദി ഹസൻ.
1927 -ൽ രാജസ്ഥാനിലെ ലൂണാ എന്ന ഗ്രാമത്തിൽ ജനിച്ചു.
സംഗീതത്തിന്റെ സമ്പന്നമായ ഒരു പാരമ്പര്യം അവകാശപ്പെടാവുന്ന ഒരു കുടുംബത്തിലായിരുന്നു മെഹ്ദി ഹസന്റെ ജനനം.
പിതാവിന്റെ കീഴിലായിരുന്നു മെഹ്ദി ഹസന്റെ സംഗീത പഠനം.
ഹിന്ദുസ്ഥാനിസ്സംഗീതത്തിലെ ഏറ്റവും പഴക്കം ചെന്ന ദ്രുപദ് സംഗീതശൈലിയിലെ മികച്ച സംഗീതജ്ഞന്മാരായിരുന്ന ഉസ്താദ് അസീം ഖാന്റെയും അദ്ദേഹത്തിന്റെ അമ്മാവനായിരുന്ന ഉസ്താദ് ഇസ്മയിൽ ഖാന്റെയും ശിഷ്യഗണത്തിൽ തന്റെ ആറാമത്തെ വയസ്സിൽ സംഗീതം അഭ്യസിച്ചു തുടങ്ങിയ മെഹ്ദി ഹസൻ, തുമ്രി , ദ്രുപദ്, ഖായൽ , ദാദ്ര എന്നീ സംഗീതശൈലികളിൽ എങ്ങനെ വായ്പാട്ടു കൂടി കൂട്ടിയിണക്കാമെന്നു പഠിച്ചു.
എട്ടാമത്തെ വയസ്സിൽ ജയ്പൂർ രാജസദസ്സിൽ വെച്ചു നടത്തിയ പ്രകടനത്തെതുടർന്ന് അദ്ദേഹം കൊട്ടാരത്തിലെ ആസ്ഥാന സംഗീതജ്ഞനായി പിന്നീട് ഉയർന്നു.
ഇന്ത്യ - പാകിസ്താൻ വിഭജനാന്തരം തന്റെ ഇരുപതാം വയസ്സിൽ മെഹ്ദി ഹസനും കുടുംബവും പാകിസ്താനിലേക്കു മാറുകയുണ്ടായി.
സാമ്പത്തിക ബുദ്ധിമുട്ടുകളെ നേരിടുന്നതിനായി മെഹ്ദി ഹസൻ ഒരു സൈക്കിൾ വർക്ക് ഷോപ്പിലും പിന്നീട് ഒരു ഡീസൽ ട്രാക്റ്റർ മെക്കാനിക്കുമായും ജോലി നോക്കുകയുണ്ടായി.
കഠിനമായ സാമ്പത്തികബുദ്ധിമുട്ടുകൾ ഉണ്ടായിട്ടും അദ്ദേഹം തന്റെ സംഗീതസപര്യക്ക് യാതൊരു കോട്ടവും തട്ടാതെ നോക്കുകയുണ്ടായി.
1950ൽ റേഡിയൊ പാകിസ്താനിൽ അവസരം കിട്ടുന്നതോടൂ കൂടി അദ്ദേഹത്തിന്റെ സാമ്പത്തികബുദ്ധിമുട്ടുകൾ അവസാനിച്ചു.
2000 ൽ ആയുർവേദ ചികിത്സാ സംബന്ധമായി കേരളത്തിലെത്തിയിരുന്നു.
റേഡിയോ പാകിസ്താനിൽ
ഉസ്താദ് മെഹ്ദി ഹസൻ തന്റെ യഥാർഥ കഴിവുകൾ പുറത്തെടുക്കുന്നതു റേഡിയോ പാകിസ്താനിലൂടെയാണ് .
ആദ്യം തുമ്രിയും ഗസലുകളും വഴിയാണ് മെഹ്ദിയുടെ റേഡിയോയിലെ തുടക്കം.
ഇതു അദ്ദേഹത്തിനു പാകിസ്താനിൽ സാർവത്രികമായ അംഗീകാരം നേടിക്കൊടുക്കുകയും എണ്ണപ്പെട്ട സംഗീതജ്ഞന്മാരിലൊരാളായി മാറ്റുകയും ചെയ്തു.
ഉസ്താദ് ബർക്കത്ത് അലി ഖാൻ , ബീഗം അക്തർ , മുക്താർ ബീഗം എന്നിവരോടൊപ്പം അദ്ദേഹത്തിന്റെ സ്ഥാനം ഉറപ്പിക്കപ്പെട്ടു.
കുറഞ്ഞ കാലത്തിനുള്ളിൽ മെഹ്ദി ഹസന് ഇതു സിനിമയിലേക്കുള്ള വഴി നയിക്കുകയും അവിടെ അദ്ദേഹം തന്റെ വെന്നിക്കൊടി നാട്ടുകയും ചെയ്തു.
1962ൽ ശിക്കാർ എന്ന സിനിമയിൽ 'മേരെ ഖവാബ് ഓ ഖയാൽകി ദുനിയലിയേ ഹുവേ' എന്ന ഗാനത്തോടെയായിരുന്നു തുടക്കം.
അക്കാലയളവിലും അദ്ദേഹം ഒരു ആഴ്ചയിൽ ഏഴു പാട്ടു വരെ റേഡിയോയിലും, മൂന്ന് നാല് സ്റ്റേജ് പരിപാടികളും അവതരിപ്പിച്ചു പോന്നു.
1950 മുതൽ 70 വരെയുള്ള കാലഘട്ടം മെഹ്ദി ഹസന്റെ ദശകങ്ങൾ എന്നു തന്നെ അറിയപ്പെട്ടു.
അക്കാലയളവിൽ  മെഹ്ദി ഹസന്റെ സംഗീതമില്ലാതെ പാകിസ്താനി സിനിമകളിറങ്ങുന്നത് അപൂർവ്വമായിരുന്നു.
1960ൽ അദ്ദേഹം തന്റെ അനന്യമധുരമായ ഗസലുകളുമായി ലോക പര്യടനം ആരംഭിച്ചു.
ബീഗം അക്തർ, ബർക്കത്ത് അലി ഖാൻ, മുക്താർ ബീഗം എന്നീ ഗസൽ ഗായകരുടെ സ്വാധീനമാണ് മെഹ്ദിയെ ഗസലിന്റെ ലോകത്തെത്തിച്ചത്.
ഏറ്റവും ബുദ്ധിമുട്ടുള്ള രാഗങ്ങൾ പോലും അദ്ദേഹത്തിന്റെ സ്വരമാധുരിയിലുടെ പുറത്തു വന്നു.
ശബ്ദങ്ങളുടെ തമ്പുരാൻ'എന്നാണ് ഇന്ത്യയുടെ വാനമ്പാടി ലത മങ്കേഷ്ക്കർ അദ്ദേഹത്തെ വിശേഷിപ്പിച്ചത്.
പ്രസിദ്ധ ഗസൽ ആൽബങ്ങൾ "കെഹ്ന ഉസേ" "നർസാ" "ദിൽ ജോ രഹ്താ ഹേ" "ഗാലിബ് ഗസൽസ്" "ഖൂലി ജോ ആംഘ്" ബഹുമതികൾ
നിരവധി അംഗീകാരങ്ങൾ ഉസ്താദ് മെഹ്ദി ഹസനെ തേടിയെത്തിയിട്ടുണ്ട്.
പാകിസ്താനിലെ ബഹുമതികളയ തംഘാ - ഇ- ഇംത്യാസ്, ഹിലാൽ-ഇ-ഇംത്യാസ് മുതലായ അതിൽ പെടുന്നു.
28 നിഗാർ അവാർഡുകൾ, 67 മറ്റു അവാർഡുകൾ എന്നിവ പാകിസ്താനിൽ നിന്നു മാത്രം അദ്ദേഹത്തിനു ലഭിച്ചു.
1979-ൽ ഇന്ത്യയിൽ നിന്നും സൈഗാൾ അവാർഡ് ലഭിച്ചു.
1983-ൽ നേപ്പാൾ ഗൂർഖ ദക്ഷിൺ ബാഹു പുരസ്കാരം നൽകി ആദരിക്കുകയുണ്ടായി.
പിന്നീട് 1999-ൽ നൂറ്റാണ്ടിലെ ഗായകനുള്ള അവാർഡ് തുടങ്ങിയവ നേടി ഗസൽ ഇതിഹാസമെന്നാണ് മെഹ്ദിയെ സംഗീതലോകം വിശേഷിപ്പിച്ചിരുന്നത്.
ശാരീരികാസ്വാസ്ഥ്യങ്ങളെ തുടർന്നു ആയിരത്തി തൊള്ളായിരത്തി എൺപതുകളുടെ അവസാനത്തോടൂ കൂടി അദ്ദേഹം സിനിമയിൽ പാടുന്നതു അവസാനിപ്പിക്കുകയുണ്ടായി.
രോഗം മൂർച്ഛിച്ചതോടു കൂടി മറ്റു സംഗീതപരിപാടികളിൽ നിന്നും അദ്ദേഹം പുർണ്ണമായി പിൻ‌വാങ്ങുകയുണ്ടായി.
കരൾ രോഗത്തെതുടർന്ന് എൺപത്തി നാലാം വയസ്സിൽ മരണമടഞ്ഞു .
അവലംബം ↑ ↑ {{ cite news }} : Check date values in: | accessdate= and | date= ( help ) ↑ http://www.metrovaartha.com/2012/06/13142016/MEHDI-HASSAN-20120613.html%5Bപ്രവർത്തിക്കാത്ത+കണ്ണി%5D ↑ 1 2 http://www.deshabhimani.com/newscontent.php?id=164730%5Bപ്രവർത്തിക്കാത്ത+കണ്ണി%5D ↑ ↑ പുറം കണ്ണികൾ അപരസാമ്യങ്ങളില്ലാത്ത തമ്പുരാൻ Archived 2012-06-14 at the Wayback Machine ഗസലിന്റെ ആത്മവിദ്യാലയം Archived 2012-06-14 at the Wayback Machine അതിരുകൾ മായ്ച്ച സ്വരരാഗഗംഗ Archived 2012-06-18 at the Wayback Machine നാദം പെയ്തൊഴിഞ്ഞു Archived 2012-06-15 at the Wayback Machine The return of the native that was not ഇന്റർനെറ്റ് മൂവി ഡാറ്റാബേസിൽ നിന്ന് മെഹ്ദി ഹസൻ Ghazal king Mehdi Hassan passes away Mehdi Hassan biography
മേരീ ആവാസ് സുനോ
പ്രജേഷ് സെൻ രചനയും സംവിധാനവും നിർവ്വഹിച്ച് ബി. രാകേഷ് നിർമ്മിച്ച 2022-ൽ പുറത്തിറങ്ങിയ മലയാളം സംഗീത നാടക ചിത്രമാണ് മേരീ ആവാസ് സുനോ .
ജയസൂര്യ , മഞ്ജു വാര്യർ , ശിവദ നായർ എന്നിവരാണ് ചിത്രത്തിലെ പ്രധാന അഭിനേതാക്കൾ.
ജോണി ആന്റണി , ഗൗതമി നായർ , സുധീർ കരമന എന്നിവരും പ്രധാന കഥാപാത്രങ്ങളെ അവതരിപ്പിക്കുന്നു.
2019-ൽ പുറത്തിറങ്ങിയ ബംഗാളി ചിത്രമായ കോന്തോയുടെ റീമേക്കാണ് ഈ ചിത്രം.
ഒരു റേഡിയോ ജോക്കിയുടെയും സ്പീച്ച് തെറാപ്പിസ്റ്റിന്റെയും കഥയാണ് ചിത്രം പറയുന്നത്.
എം. ജയചന്ദ്രൻ സംഗീതവും ബി കെ ഹരിനാരായണന്റെ വരികളും.
ഇതാദ്യമായാണ് ജയസൂര്യയും മഞ്ജു വാര്യരും സ്‌ക്രീൻ സ്‌പേസ് പങ്കിടുന്നത്.
ലോക റേഡിയോ ദിനമായ 2021 ഫെബ്രുവരി 13 ന് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി.
2022 മെയ് 13 നാണ് ചിത്രം റിലീസ് ചെയ്തത്.
ശങ്കർ എന്ന റേഡിയോ ജോക്കി , ശ്വാസനാളത്തിൽ അർബുദം ബാധിച്ചതായി കണ്ടെത്തിയപ്പോൾ തകർന്നു .
ചികിൽസയ്ക്കിടെ ശബ്ദം നഷ്ടപ്പെടുമെന്നറിഞ്ഞതോടെ എല്ലാ പ്രതീക്ഷയും നഷ്ടപ്പെട്ടു.
പക്ഷേ, തന്റെ പുതിയ ജീവിതം സ്വീകരിച്ച് മുന്നോട്ട് പോകാൻ സ്പീച്ച് തെറാപ്പിസ്റ്റായ ഡോ.രശ്മി അദ്ദേഹത്തെ സഹായിക്കുന്നു .
അഭിനേതാക്കൾ ജയസൂര്യ - ആർ.ജെ. ശങ്കർ.
മഞ്ജു വാര്യർ - ഡോ. രശ്മി പാടത്ത്, ഒരു സ്പീച്ച് തെറാപ്പിസ്റ്റ്.
ശിവദ നായർ - മെറിൽ, ശങ്കറിന്റെ ഭാര്യ.
അർചിത് അഭിലാഷ് - അപ്പു, ശങ്കറിന്റെ മകൻ.
ജോണി ആന്റണി - ആർ.കെ.വി.മൂർത്തി.
ഗൗതമി നായർ - ആർ.ജെ. പോളി.
മിഥുൻ വേണുഗോപാൽ - ആർ.ജെ. കോശി.
സുധീർ കരമന - ഡോ. ഷേണായി.
ജി. സുരേഷ് കുമാർ - ഡോ. വേണുഗോപാൽ.
ദേവി അജിത്ത് - ഡോ. ഷൈനി.
മായ വിശ്വനാഥ് - നഴ്സ്.
ആർ. മാധവൻ - മേജർ, രശ്മിയുടെ ഭർത്താവ് (ശബ്ദ സാന്നിധ്യം മാത്രം) ഗോപിനാഥ് മുതുകാട് - സ്വയം.
ശ്യാമപ്രസാദ് - സ്വയം.
ഷാജി കൈലാസ് - സ്വയം.
എ.എൻ നസീർ - സ്വയം.
ഉത്പാദനം വികസനം
പ്രധാന ഫോട്ടോഗ്രാഫി തിരുവനന്തപുരത്ത് ആരംഭിച്ചു .
തിരുവനന്തപുരം, മുംബൈ , കാശ്മീർ എന്നിവയായിരുന്നു ചിത്രത്തിന്റെ ഷൂട്ടിംഗ് ലൊക്കേഷനുകൾ.
ലോക റേഡിയോ ദിനത്തോട് അനുബന്ധിച്ച് 2021 ഫെബ്രുവരി 13 ന് ചിത്രത്തിന്റെ ഫസ്റ്റ് ലുക്ക് പോസ്റ്റർ പുറത്തിറങ്ങി.
റിലീസ് തിയേറ്ററുകളിൽ
ചിത്രം 2022 മെയ് 13 ന് തിയേറ്ററുകളിൽ റിലീസ് ചെയ്തു.
ചിത്രത്തിന്റെ ഡിജിറ്റൽ അവകാശം ഡിസ്‌നി+ ഹോട്ട്‌സ്റ്റാർ സ്വന്തമാക്കി , 2022 ജൂൺ 24 മുതൽ സ്ട്രീമിംഗ് ആരംഭിച്ചു.
നിരൂപകരിൽ നിന്നും പ്രേക്ഷകരിൽ നിന്നും ചിത്രത്തിന് നല്ല അഭിപ്രായം ലഭിച്ചു.
ടൈംസ് ഓഫ് ഇന്ത്യ 3/5 നൽകി.
ന്യൂസ് മിനിറ്റ് 2.5/5 നൽകി.
അവലംബം ബാഹ്യ ലിങ്കുകൾ മേരീ ആവാസ് സുനോ ഇന്റർനെറ്റ് മൂവി ഡാറ്റാബേസിൽ മേരീ ആവാസ് സുനോ ഇന്റർനെറ്റ് മൂവി ഡാറ്റാബേസിൽ
മൈക്കൽ ഹൂലെബെക്ക് ഇംഗ്ലീഷ് വിലാസം https://ml.wikipedia.org/wiki/Michel_Houellebecq
ഫ്രഞ്ച് നോവലിസ്റ്റും കവിയും ചലച്ചിത്ര സംവിധായകനുമാണ് മൈക്കൽ ഹൂലെബെക്ക് (ജനനം : 26 ഫെബ്രുവരി 1956).
പ്രേത നോവലുകളുടെ കർത്താവായ എച്ച്.പി. ലവ്ക്രാഫ്റ്റിന്റെ ജീവചരിത്രമെഴുതി.
ഇദ്ദേഹത്തിന്റെ "സബ്മിഷൻ എന്ന നോവൽ സമീപഭാവിയിൽ ഫ്രാൻസിൽ ഇസ്ലാമിക സർക്കാർ വരുമെന്ന സങ്കൽപ്പകഥ പറയുന്നതാണ്.
നോവലുകൾ Extension du domaine de la lutte (1994, trans. as Whatever by Paul Hammond, 1998) Les Particules élémentaires (1998, trans. as Atomised by Frank Wynne , 2000; published in the US as The Elementary Particles ) Plateforme (2001, trans. as Platform by Frank Wynne , 2002) La Possibilité d'une île (2005, trans. as The Possibility of an Island by Gavin Bowd , 2006) La Carte et le Territoire , Paris, Flammarion (2010, trans. as The Map and the Territory ) Soumission , Flammarion, Paris (2015) വിമർശനങ്ങൾ
തീവ്ര ഇസ്ലാമിക വിമർശകനായ് ഹൂലെബെക്കിന്റെ അഭിമുഖങ്ങൾ  ഇസ്ലാമിക വിരുദ്ധമായിയി ചിത്രീകരിക്കപ്പെട്ടിട്ടുണ്ട്.
അവലംബം ↑ http://www.deshabhimani.com/news-international-all-latest_news-431467.html%5Bപ്രവർത്തിക്കാത്ത+കണ്ണി%5D ↑ The Australian (10 August 2010) 'Has Mad, Bad Michel Houellebecq Come In From The Cold?'
Arts Section http://www.theaustralian.com.au/news/world/has-mad-bad-michel-houellebecq-come-in-from-the-cold/story-e6frg6so-1225911561705 പുറം കണ്ണികൾ Wikimedia Commons has media related to Michel Houellebecq .
Fan club Holidays in the Sun by Travis Jeppesen "A dog's life (poodles excepted)" by Michael Worton, The Guardian , 29 October 2005 "L'Étranger in a Strange Land: Michel Houellebecq's Weekend in L.A." by Brendan Bernhard, LA Weekly , June 2005 The man can't help it , In-depth interview, The Guardian , 31 August 2002. 'Confused Extremes' Archived 2011-05-22 at the Wayback Machine , review of Atomised in the Oxonian Review An essay on Houellebecq and critical theory Archived 2007-02-21 at the Wayback Machine The Possibility of An Island Archived 2008-02-23 at the Wayback Machine Reviews Scores at Metacritic.com The Possibility of an Island Review on Stalker.
The Pursuit of the Hole Archived 2015-10-17 at the Wayback Machine , review of The Possibility of an Island in the Oxonian Review Critical bibliography on Michel Houellebecq's works (Auteurs.contemporain.info) Archived 2007-06-11 at the Wayback Machine (in French) Interview with Houellebecq's mother, regarding her own memoir Portrait Michel Houellebecq by Graphic Journalism Archived 2015-10-17 at the Wayback Machine
മൈക്രോഗ്രീൻ ഇംഗ്ലീഷ് വിലാസം https://ml.wikipedia.org/wiki/Microgreen Red cabbage മൈക്രോഗ്രീൻ- 10 ദിവസം വളർച്ചയെത്തിയത്
വിത്തുമുളച്ച് 10-15 ദിവസത്തോളം മാത്രം പ്രായമുള്ള തൈകളാണ് ' മൈക്രോഗ്രീൻ .